cyanic-selkie/wikianc huggingface dataset:
מארס רובר
ב-1 במאי 2009 נתקע ספיריט באדמה רכה על מאדים. אחרי תשעה חודשים של ניסיונות כושלים לחילוץ הרובר, הודיעה נאס"א ב-26 בינואר 2010 כי היא הופכת את ספיריט לתחנת מחקר מדעית נייחת. ב-JPL קיבלו את השדר האחרון מספיריט ב-22 במרץ 2010, וניסו ליצור איתו קשר מחדש עד ל-25 במאי 2011, אז הסתיימה משימתה של ספיריט, שארכה 6 שנים, חודשיים ו-19 יום - פי 25 ממשך המשימה המקורית.
שלב השיוט
שלב השיוט של הרובר (בכחול) הוא השלב שעושה את הדרך מכדור הארץ אל מאדים כשהרובר בתוכו. קוטרו של שלב זה הוא כ-2.65 מטרים וגובהו 1.6 מטרים כולל רכב הנחיתה (בוורוד). השלב עשוי ברובו מאלומיניום וחלקין החיצוניים צופו בפאנלים סולריים שסיפקו כ-600 ואט בקרבת כדור הארץ ו-300 ואט במאדים. מערכות חימום וקירור מותקנים בשלב ושמרים על המערכות האלקטרוניות של הרובר בטמפרטורה שתאפשר להם לפעול.
מבנה הרובר
הרוברים הם רובוטים בעלי שישה גלגלים המונעים על ידי אנרגיה סולרית בגובה של 1.5 מטרים, רוחב של 2.3 מטרים, אורך של 1.6 מטרים ומשקל של כ-185 ק"ג.
רוברים לבדיקות
JPL משתמשים בשני רוברים הנמצאים במעבדותיהם כדי לבחון מצבים על מאדים. רובר אחד שוקל 180 ק"ג והוא זהה כמעט לחלוטין לספיריט ולאופרטוניטי. רובר שני שוקל רק 80 ק"ג מפני שכך בעצם שוקלים הרוברים על פני מאדים. הרוברים שימשו בין היתר ב-2009 לבחינת אפשרויות חילוץ של הרובר ספיריט כשנתקע בחולות במאדים.
אמלין פנקהרסט
מאבק מיליטנטי
בשנת 1907, עברה פנקהרסט ללונדון והצטרפה למאבק המיליטנטי של שתי בנותיה. עד שנת 1914 היא נאסרה מספר פעמים, אם כי בשל מעמדה החברתי הגבוה, היא נהנתה בתחילה מתנאים טובים יותר בהשוואה לתנאים של אסירות סופרג'יסטיות אחרות שבאו ממעמד הפועלים. מעשיה היוו השראה לנשים רבות ללכת בעקבותיה ולבצע פעולות של מרי אזרחי.
מלחמת העולם הראשונה
עמדה זו, וצרכי המלחמה שינו באופן דרמטי גם את היחס של הממשלה כלפי פנקהרסט והסופרג'יסטיות. האסירות הסופרג'יסטיות זכו לחנינה ושוחררו מהכלא. מאמציה של פנקהרסט כוונו כעת לשכנע נשים לעבוד בעבודות שבוצעו בידי גברים כך שאלה יוכלו להילחם במלחמה. בתמיכתו של דייוויד לויד ג'ורג', שהיה אז שר האוצר של בריטניה ותוך שימוש במימון של 2,000 פאונד מצד הממשלה, היא ארגנה מצעד של 30,000 נשים, כדי לעודד מעסיקים לשכור נשים למשרות של גברים בתעשייה. אלפי נשים נכנסו לתפקידים שונים, ורבות מהן החלו לעבוד במפעלי תחמושת.
זיפרגליים
תנאי החיים
העל-סדרה RHIZOCEPHALA היא טפילית. נקבות הקבוצה הזאת מכניסות את עצמן לתוך גופם של מעשירי רגל, ומגדלות שורשים בתוכו. היצור המבוגר נראה כגידול דמוי שק, והסימן היחיד לכך שהם סרטנאים הוא שהזחל הוא NAUPLIUS ללא ספק. בעבר נחשבו להרמאפרודיטים, אבל התברר שהזכרים מזריקים את עצמם לגוף הנקבה ושם מתנוונים עד למצב של תאי רבייה בלבד.
חלום
פיזיולוגיה בזמן החלום
פעולת החלום מיוחסת לשינת רע"מ, שבה יש תנועות של האישונים, והיא מתרחשת במהלך השלבים הסופיים יותר של מעגל השינה. כשמעירים אדם בשלב זה של השינה, ב-85% מהמקרים הוא ידווח על חלום ששקע בו, ושיעור ההיזכרות יורד ככל שעובר זמן ממושך יותר מסיום תנועות העיניים ליקיצה. החלום אינו ייחודי רק לשלב ריצודי העיניים המהירים (הרע"מ), אולם שכיחות החלום בשלב זה גבוהה בהרבה, והחלומות "חיים" יותר, דרמטיים ועשירים יותר בהתרחשויות ובדימויים, בעוד חלומות בשלבים אחרים מזכירים יותר המשך של מחשבות רגילות. בשלב הרע"מ רישום הפעילות החשמלית של המוח (EEG) דומה למדי למה שנרשם במצב ערנות. עם זאת, קשה להעיר את הנבדק הישן בזמן הזה.
תאוריות על אודות החלום
הפסיכולוג יצחק לוין סיווג את התאוריות על אודות החלומות לשש גישות עיקריות:
החלום בפסיכואנליזה
למרות ההיקף הגדול של סמלים שמביא פרויד בספר זה ובכתבים מאוחרים, בהם "מבוא לפסיכואנליזה", הישויות שהם מסמלים אינן רבות. בין הישויות המסומלות נמנים הורים, אחים, לידה, מוות ומשאלות מיניות. כך, הורים יסומלו לרוב על ידי דמויות נכבדות, כמו מלך ומלכה, ואילו אחים וילדים יסומלו על ידי חיות קטנות ורמשים. לידה תתואר לרוב בזיקה למים ומיתה על ידי הפלגה או נסיעה ברכבת. הסמלים המיניים ייוצגו לרוב על ידי חפצים אשר קיים דמיון בינם ובין אברי המין הגבריים והנשיים. כך לדוגמה, עלייה במדרגות בחלום מסמלת משגל, עצמים מוארכים (נחשים, חרבות וכו') מסמלים את איבר המין הגברי, וכלי קיבול ומנהרות מסמלים את איבר המין הנשי וכדומה.
מעבר לגישות השונות, החלום משמש כאשנב אל התת-מודע, אל הפחדים והרצונות המשפיעים על חיינו מבלי להתנסח במחשבה, ולכן הוא ממשיך להיות כלי חשוב בפסיכואנליזה על זרמיה השונים.
החלום בספרות ובתרבות
התיעודים הספרותיים המוקדמים ביותר הידועים לנו שבהם מוזכרים חלומות, כוללים את עלילות גילגמש, השירה האוגריתית, האודיסיאה של הומרוס, וכן התנ"ך, בפרט בספר בראשית ובספר דניאל.
לעומת גישות אלו, אצל היוונים והיהודים הופיעו התפיסות כי יש לייחס לחלום פירוש פסיכולוגי. כך למשל סוקרטס (על פי אפלטון בפיידון) סבר כי החלומות מביעים את קול המצפון, ויש להתייחס אליהם ברצינות ולציית להם. אפלטון בהמדינה לעומת זאת הלך לכיוון השני, וראה בחלום ביטוי לחיה האי רציונלית שבאדם: "לאותן [תאוות] שמתעוררות בשעת השינה, כשהיסוד האחר של הנשמה, ההגיוני, האנושי, המתון נרדם ואילו הכוח הפראי והבהמי קופץ ומבקש למלא את יצרו". אריסטו תלמידו נטה לכיוון הרציונלי וסבר ("על הגדת עתידות באמצעות חלומות") שבשעת החלום האדם מסוגל לראות בבהירות שכלית תוכניות ועקרונות פעולה. הוא עוד קיטלג את החלומות לשלשה: סיבות לאירועים שמתרחשים, סימנים לדברים המתרחשים, וזימונים של אקראי.
חלומות פרעה – ניבוי העתיד
יוסף, הנער העברי הבין את כוונת חלום פרעה, ומצליח במקום שכל יועצי פרעה וקוסמיו כשלו, לתת פשר ומשמעות לחלום זה, ועיקרו הוא, שיבואו לעולם שבע שנות שובע ולאחריהן שבע שנות רעב, (שבע הפרות הרעות ושבע השיבולים הרזות – רומזים לשנות הרעב).
הטבת חלום
בעקבות תפיסה זו, בהלכה יש מנהג לצום בעקבות חלום רע ואפילו בשבת, ואף לפשפש במעשים ולעשות תשובה בעקבות התלמוד: "אמר רב חמא בר גוריא אמר רב יפה תענית לחלום כאש לנעורת, ואמר רב חסדא ובו ביום ואמר רב יוסף אפילו בשבת", והדברים נפסקו להלכה.
חלום כמילוי משאלה
עיקרון המובא בתלמוד בשמו של רבי בנאה הוא "כל החלומות הולכים אחר הפה", דהיינו, פתרון החלום קובע מה שיקרה: תופעה זו מוכרת היום כנבואה המגשימה את עצמה.
סיידו קייטה
סיידו הוא אחיינו של כדורגלן העבר סאליף קייטה, ובן דודו של הכדורגלן מוחמד סיסוקו.
נבחרת מאלי
קייטה הצטיין במדי נבחרת מאלי הצעירה שסיימה במקום השלישי במונדיאל הנוער בשנת 1999. קייטה אף נבחר לשחקן המצטיין של הטורניר. קייטה היה שותף במשחקי הנבחרת בגביע אפריקה לאומות 2008, שבו נבחרתו הודחה כבר בסיבוב הראשון.
רג'ב
משמעות המילה רג'ב היא כבוד, ועל כן החודש מכונה "החודש המכובד". הערבים הפגאנים העריכו חודש זה (בדומה לחודש מוחרם) ולחימה במהלכו נאסרה.
הצהרת הון
מבנה הצהרת הון
ההפרש בין הנכסים והרכוש בבעלותו פחות ההתחייבויות, הוא הסך הכולל של ההון עליו מצהיר הנישום.
חשיבותה של הצהרת ההון
הצהרת הון היא אחד הכלים העיקריים המשמשים את פקיד השומה בבואו לבדוק האם דיווחיו של הנישום על הכנסותיו משקפים את המציאות והאם שילם כראוי את המסים שהוטלו עליו או התחמק מהם.
אשכול רשויות גליל מזרחי
14 מועצות מקומיות: קריית שמונה, צפת, מטולה, קצרין, ראש פינה, יסוד המעלה, טובה-זנגריה, חצור הגלילית, גוש חלב, מג'דל שמס, בוקעתא, מסעדה, עין קיניה וע'ג'ר.
שירות ניהול פסולת אזורי
במסגרת השירותים המוניציפליים שמפעיל האשכול עבור הרשויות החברות בו, הוקם מערך יעיל לפינוי הפסולת היישובית. מערך פינוי האשפה של האשכול מנצל את יתרון הגודל ואת היכולת לאגם משאבים במטרה לצמצם בעלויות פינוי הפסולת, לייעל בצורה משמעותית את השירות שמעניקות הרשויות לתושבים ולתרום לאיכות הסביבה ולנראות של יישובי האשכול.
אידריה
טירת גוורקנג
טירת גוורקנג ((Gewerkenegg - "טירת המכרה") נבנתה בין השנים 1522–1533 בסגנון אדריכלות הרנסאנס והיא חולשת על העיר מדרום. לטירה בת שלוש הקומות שלושה מגדלים עגולים בפינותיה ומבנה רבוע במרכז חזיתה. בתחילה שימשה הטירה לאחסון כספית וחיטה, ולאחר מכן שיכנה את הנהלת המכרה משך 400 שנים, עד לסגירתו. בנוסף שכנו בטירה בתקופות שונות משרדים ובתי ספר והיא שימשה גם למגורים. במאה ה-18 שופצה הטירה בסגנון הבארוק ועוטרה בפרסקאות, ושוב בשנות ה-90 של המאה ה-20. כיום משמשת הטירה כאתר המרכזי של המוזיאון העירוני שהוקם ב-1953, ומוצגות בה תערוכת קבע אודות תולדות העיר, מכרה הכספית ואמנות התחרה המקומית הפועלת בה לפחות מאז 1696. עוד נמצאים במקום בית ספר למוזיקה, חנויות ומסעדות.
הכישוף (סרט)
פרטי עלילה
עד מהרה הבנות מגלות כי לחשיהן הצליחו - כריס החל לחזר אחר שרה, הצלקות שבגבה של בוני נעלמו בדרך נס, ואויבתה של רושל החלה מאבדת את שיער ראשה. היחידה שנדמה כי משאלתה לא התגשמה היא ננסי, שנותרת מתוסכלת. אולם, לאחר שאביה החורג מתעלל באימה, ננסי גורמת למותו על ידי התקף לב. חמדנותה של ננסי לכוח מתגברת, והיא מבקשת מהבנות להתאגד יחדיו לריטואל ולזמן את הרוחות. עם השלמת הכישוף, ננסי נפגעת ממכת ברק ומאבדת כל אמפתיה לזולת מלבד רצונה בשליטה ובכוח.
טום וג'רי: דור ההמשך
טום וג'רי הילדים
עלילות טום החתול וג'רי העכבר שהיו ילדים, כאשר טום מנסה לצוד את ג'רי, אם כי ללא הצלחה. מלבד ההתרכזות במצודו של טום אחר ג'רי, הסדרה עוקבת גם אחר חייהם הפרטיים של השניים, הכוללים, בין היתר, אהבה, כאשר אחד מציק בכך לשני. הרשע התרכך בסדרה למען הצופים הצעירים.
פליציה לנגר
ביוגרפיה
בשנת 1973 ייצגה קבוצה של עשרה צעירים פעילי פת"ח, שנתפסו בלבנון בעת פשיטה של צה"ל. במשפט טענה שלבית הדין הצבאי אין סמכות לשפוט אותם, מפני שהעברות המיוחסות להם בוצעו מחוץ לישראל.
לורה פרייז'ר
לורה פרייז'ר (באנגלית: Laura Fraser; 24 ביולי 1976) היא שחקנית סקוטית המוכרת בזכות תפקידיה בסדרות "שובר שורות", "שפת נשים" ו"לעולם-לא-עולם" ובסרטים "הסקוטי המעופף", "סיפורו של אביר", "טיטוס" ו"מתחיל מחדש".
ביוגרפיה
בשנת 2000 השתתפה בקומדיה "קווין ופרי קורעים את איביזה" בתפקיד הקנדיס חברתו של קווין. בשנת 2001 הופיעה פרייז'ר בקומדיית ההרפתקאות ההוליוודית "סיפורו של אביר" בתור הנפחית קייט. ב-2004 הופיעה בדרמה הפוליטית של HBO "מלאכיות מברזל" בתפקיד הפעילה החברתית דוריס סטיבנס. ב-2006 הועמדה פרייזר לפרס האקדמיה הסקוטית על הופעתה בדרמת הספורט הביוגרפית "הסקוטי המעופף" בתפקיד אן אשתו של רוכב האופניים גרהם אוברי (ג'וני לי מילר). ב-2005 שיחקה פרייז'ר במיני סדרה הבריטית המוערכת "קזנובה" לצידו של דייוויד טננט איתו הופיעה גם במיני סדרה "אב חד הורי".
אופניים
נסיעה או רכיבה על אופניים הן אחת מצורות התנועה המרכזיות בחלקים מסוימים של העולם. במדינות מתפתחות זהו כלי תחבורה נפוץ מטעמי עלות, ואילו במטרופולינים רבים באירופה וצפון אמריקה האופניים הם כלי תחבורה מהיר ונוח בתנועה הסואנת. אופניים מתוצרת חברת יונה מעופפת הסינית הם כלי הרכב הנמכר ביותר בהיסטוריה עם מעל חמש מאות מיליון זוגות שנמכרו.
ההיסטוריה של האופניים
במהלך מאות השנים האחרונות תרמו ממציאים ומפתחים מספר לפיתוח האופניים. לאופניים קדמו הוולוסיפד, ודגמים אחרים של כלי רכב המונעים בכוח האדם. הדגם הראשון המתועד של אופניים הוצג לציבור בפריז בשנת 1818 על ידי הברון הגרמני קארל פון דרייס. אופניים אלה הונעו על ידי דחיפה של רגלי הרוכב כנגד הקרקע, ונודעו כ"אופני דחיפה", או דרייסין על שם ממציאם. לאופני הדחיפה היו שני גלגלים אשר נעו באותו קו, ואשר חוברו על ידי מסגרת עץ. הרוכב ישב בפיסוק בין שני הגלגלים כשכפות רגליו מגיעות אל הקרקע ודוחפות את האופניים, בעוד שההיגוי נעשה בגלגל הקדמי.
כמה מן החסרונות של אופני הפני-פרת'ינג תוקנו ב"אופני הבטיחות", מבלי להתפשר על מהירותן, וזאת על ידי הקטנת קוטר הגלגל הקדמי, הוספת הילוכים והזזת המושב לאחור. עם זאת, השילוב של דיווש והיגוי דרך הגלגל הקדמי נותר בגדר בעיה. בעיה זו נפתרה על ידי סטרלי, לאוסון ושרגולד על ידי פיתוח הנעה באמצעות שרשרת. בזכות המושב הנמוך וחלוקת המשקל המשופרת, האופניים מדגם רובר של סטרלי, משנת 1885, מתוארים בדרך כלל כאופניים המודרניים הראשונים. זמן קצר אחר כך פותחה השלדה המשולשת הכפולה המוכרת עד היום באופניים.
האופניים וההלכה היהודית
נושא רכיבת אופניים וצניעות הוא נושא נוסף בו דנו הפוסקי ההלכה היהודים בדורות האחרונים האם ברכיבה של נשים יש משום חוסר צניעות? בסופו של דבר קבעו הפוסקים שצניעות ברכיבה היא תלוית מנהג המקום וכן הלבוש אותו ניתן ללבוש בשעת הרכיבה, במקומות בהם נשים נוהגות לרכוב על אופניים אין ברכיבה משום חוסר צניעות וזאת בתנאי שצניעות הלבוש נשמרת. גם לקביעה זו יש חולקים בקבוצות דתיות שונות ובחברה חרדית הקביעה שלהן לא תתקבל.
יחסי בלארוס–קרואטיה
היסטוריה
שיתוף הפעולה הכלכלי בין קרואטיה ובלארוס מתואר כטוב. בשנת 2012 ייצאה בלארוס סחורות לקרואטיה בשווי של 41.9 מיליון דולר וייבאה ממנה סחורות בשווי 14 מיליון דולר.
אקאתיזיה
אקאתיזיה (באנגלית: Akathisia) היא הפרעת תנועה, המאופיינת על ידי תחושה של חוסר מנוחה פנימי, וחוסר יכולת להישאר רגועים. בדרך כלל הרגליים מושפעות באופן הבולט ביותר, אנשים עשויים להתנועע, להתנדנד קדימה ואחורה, או לזוז ללא הפסקה. אחרים עשויים פשוט להרגיש שלא בנוח ולהיות בחוסר מנוחה ולחץ פנימי בלתי פוסק. סיבוכים כוללים התאבדות.
סימנים וסימפטומים
הסימפטומים של אקאתיזיה עשויים להשתנות מתחושה קלה של אי שקט או חרדה לתחושה של טרור ופחד בלתי נשלט. אנשים בדרך כלל מסתובבים במשך שעות מחוסר שקט ברגע שברכיהם ורגליהם מתעייפות, והם אינם מסוגלים להמשיך לצעוד, הם יושבים או שוכבים, והדבר לא מועיל להפחתת הלחץ הנפשי הנובע מהשפעות האקאתיזיה. כאשר ישנו עיכוב באבחנה או לא ניתן טיפול אנטי-פסיכוטי מתאים יכולה להתרחש החמרה בסימפטומים של המחלה הבאים לידי ביטוי בהתנהגות המטופל. דניס סטייקר, נוירו- פסיכולוג, סבל מאקאתיזיה, שנגרמה על ידי תרופות, במשך יומיים וכך תיאר את תחושותיו במהלך הניסוי כך: "זו הייתה ההרגשה הכי גרועה בחיי, לא הייתי מאחל את זה לאויב הכי גרוע שלי". חולים רבים מתארים סימפטומים של כאב נוירופתי הדומים לפיברומיאלגיה ולתסמונת הרגל חסרת המנוח. ישנם חוקרים הרואים את תסמונת הרגל חסרת המנוח כאקאתיזיה ממוקדת באזור הרגליים לפני התפתחות האקאתיזיה עצמה. היילי וחובריו (2006), תיאר את הדברים הבאים בנוגע לאקאתזיה: מתח, נדודי שינה, תחושת אי-נוחות, אי-מנוחה מוטורי, חרדה ובמקרים קיצוניים אף פאניקה.
יחסי הודו–חוף השנהב
יחסים מסחריים וכלכליים
הודו טאטא פלדה ו-SODEMI (חברה ממשלתית איבורי לפיתוח מינרלים) התקשרו בהסכם מיזמים משותפים (JVA) לפיתוח מרבצי עפרות ברזל בהר נימבה בחוף השנהב (מערב אפריקה). המרבצים בהר נימבה, המשתרעים על פני 3 מדינות - ליבריה, גינאה וחוף השנהב, הוא אחד המרבצים הגדולים באפריקה. כאשר חוף השנהב עדיין שומרת על מעמדה כמעצמה הכלכלית של מערב אפריקה הצרפתית, הודו מחפשת לפתוח מפעלים חדשים במדינה. שר המכרות, האנרגיה והנפט של חוף השנהב, מונה ליאון, דחק גם בהודו להשתמש במשאבי המינרלים העצומים של חוף השנהב, כולל בוקסיט, גיר, עפרות ברזל, מנגן, ניקל, זהב ויהלומים שלא נחקרו באופן משמעותי. הקהילה העסקית של חוף השנהב הכריזה כי הודו, בהיותה הדמוקרטיה הגדולה בעולם, יכולה לסייע לחוף השנהב לבסס את הדמוקרטיה בארצם ולהביא לייצוב באמצעות תהליך כלכלי. הודו הייתה גם אחת התורמות הגדולות מהחיילים למשימת שמירת השלום של האו"ם בחוף השנהב.
הדיפלומטיה הכלכלית החדשה של הודו באפריקה
במטרה להרחיב את טווח ההגעה הכלכלי שלה, השיקה הודו בשנת 2004 יוזמה שנקראה הגישה הטכנולוגית-כלכלית לתנועה של אפריקה – הודו (TEAM – 9), יחד עם שמונה מדינות במערב אפריקה, כולל חוף השנהב, סנגל, מאלי, גינאה ביסאו, גאנה ובורקינה פאסו. על פי נתוני המשרד לענייני חוץ ההודי, היוזמה הייתה חלק ממדיניות רחבה יותר לעסוק במדינות המפותחות, אך עשירות במשאבים במערב אפריקה, אשר דרשו גם טכנולוגיה בעלות נמוכה וגם השקעה לפיתוח התשתית שלהן. במיוחד, הודו רוצה יותר ויותר למלא תפקיד חשוב בסיוע לחוף השנהב ולמדינות אחרות במערב אפריקה לנתב את משאבי האנרגיה שלהם בצורה יעילה יותר.
קיטגאווה אוטאמרו
קיטגאווה אוטאמרו (ביפנית: 喜多川 歌麿; 1753 – 1806) היה אמן יפני, שנודע במיוחד בשל הציורים והדפסי העץ שלו המציגים נשים יפות וקורטיזנות ביושיווארה, רובע השעשועים של אדו (Edo - טוקיו של ימינו).
עבודותיו
ככל הנראה במהלך שנות השלושים לחייו נישא אוטאמרו אך נישואין אלה לא האריכו ימים. היה זה חברו ומעסיקו צוטאיה ג'וזאבורו שסידר את הנישואין. ב-1790 אישה ששמה נקשר לאוטאמרו נפטרה. (לא ידועה מידת הקרבה ביניהם).
מותו ומורשתו
אוטאמרו נפטר בשנת 1806. גופתו נקברה במקדש סנקוג'י (Senkoji) באדו תחת השם שואן ריוקו שינשי (Shoen Ryoko Shinshi).
עבודותיהם של אוטאמרו ואמני הדפסי עץ יפנים אחרים בני המאות ה-17-19 החלו להגיע למערב באמצע המאה ה-19, הוצגו בתערוכות בבירות אירופה והשפיעו על יצירתם של אמנים כמו דוקטור לאמנות טומוקו קאשיקי, אדגר דגה ומארי קאסאט. כתוצאה מהכרות זו עם אמנות יפנית בכלל וז'אנר האוקיו-אה בפרט צמח באירופה זרם הג'פוניזם שהשפיע רבות על האמנות המערבית.
רדיולוגיה
היסטוריה
הרנטגן התגלה לראשונה ופורסם ב-8 בנובמבר 1895 על ידי וילהלם רנטגן, רופא ומדען גרמני. כעבור ימים ספורים ב-14 בנובמבר 1895 בוצע הניתוח הראשון בסיוע מכשיר הרנטגן הראשון. בשנת 1903, הוקמה המעבדה הפרטית הראשונה על ידי הרופא היהודי ד"ר אבא לפין. בהמשך הטכנולוגיה החדשה "כובשת" את עולם הרפואה. 1947 מפותח האולטרסאונד בארצות הברית.
מנהרת הברחה
רצועת עזה
מנהרות ההברחה של רצועת עזה הן מנהרות החפורות מתחת למחסום ההפרדה בין רצועת עזה למצרים, ומשמשות, מאז שנות ה-80 של המאה ה-20, את ארגוני טרור פלסטיני, סוחרים (כולל סיטונאים מרכזיים) וכנופיות להברחת אמצעי לחימה וסחורות ממצרים לרצועת עזה, ולהברחת אנשים בשני הכיוונים.
וייטנאם
במהלך מלחמת וייטנאם חפרו הוייטקונג מערכת מנהרות תחת הפרבר קוצ'י של הו צ'י מין סיטי. המנהרות שימשו את הווייטקונג במהלך המלחמה נגד האמריקאים. הוויטקונג הקימו במנהרות חדרי פיקוד ושליטה, והשתמשו בהן כאמצעי תקשורת. מבחינת לחימה הוויטקונג השתמשו במנהרות כדי להפתיע את האמריקאים במארבים ואז חזרו למנהרות והשתמשו בהן כמסתור.
טאואר סמיקונדקטור
"טאואר סמיקונדקטור בע"מ" (באנגלית: "Tower Semiconductor"; נקראה בעבר "טאואר-ג'אז") היא חברה ישראלית העוסקת בפיתוח וייצור מוליכים למחצה ומעגלים משולבים. טאואר סמיקונדקטור היא חברה ציבורית שמניותיה נסחרות בנאסד"ק ובבורסה לניירות ערך בתל אביב וכלולות במדד תל אביב 35 ובמדד תל אביב טק-עילית.
הקמת "טאואר סמיקונדקטור"
ההשקעות הגדולות בהקמת "פאב 2", ובהמשך המשבר הכלכלי ב-2008, הביאו לכך שהחברה צברה הפסדים גדולים ודרשה גיוס הון נוסף (לרבות ויתור על החזר ההלוואות מצד הבנקים לאומי והפועלים, והפיכתן לניירות ערך המירים למניות). בהובלת המנכ"ל שהובא מארצות הברית, ראסל אלוונגר ב-2005, החברה התאוששה ובשנת 2010 החלה ליהנות מתזרים מזומנים חיובי, תוך שהכנסותיה עברו לראשונה את רף חצי מיליארד הדולר. בשנת 2016 הודיעה החברה על פריעת כל חובותיה לבנקים בישראל לאחר שגייסה 100 מיליון דולר באיגרות חוב ארוכות טווח לצורך זה.
רונן הופמן
פעילות אקדמית
החל משנת 2001 הופמן הרצה במרכז הבינתחומי הרצליה ומעביר קורסים הנוגעים למדיניות חוץ, אסטרטגיה וניהול משא ומתן. בהרצאותיו הוא עוסק בהרחבה בתורת המשחקים בהקשרים מדיניים, במנהיגות, פיתוח חזון ואסטרטגיה, מדיניות חוץ, ניהול ויישוב סכסוכים, ניהול משא-ומתן מדיני, תעמולה ולוחמה פסיכולוגית, תקשורת שכנועית, רציונליות ואי-רציונליות בניהול משא ומתן, ועוד.
מחמוד אחמד
ביוגרפיה
אחמד החל לשיר באופן מקצועי כזמר בתחילת שנות השישים לאחר שכנער עבד כמצחצח נעליים ברחובות אדיס אבבה. עד 1974 שר עם להקת "Imperial Bodyguard Band". בשנות השבעים שר עם להקות אחרות עבור חברות התקליטים האתיופיות "Amha" ו"Kaifa".
שוואל
יש מסורות מוסלמיות הממליצות לצום שישה ימים בשוואל, כמעין תוספת לצום רמדאן:
צום ששת הימים בשוואל הוא צום רשות בלבד (صيام التطوّع), וקיומו הוא ביטוי לאדיקות דתית. אפשר לקיים אותו באופן רצוף או להפריד בין ימי הצום, והוא מתקיים לאחר חג עיד אל-פיטר.
שלומית וייס
ביוגרפיה
את הקריירה שלה באינטל החלה כמהנדסת זוטרה בקבוצת פיתוח השבבים, והתקדמה בחברה בתפקידים הנדסיים וניהוליים. בין השאר, היא האישה הראשונה ששימשה כמנהלת קלאסטר בחברה.
גמר גביע אופ"א 1990
יובנטוס
יובנטוס פתחה את הופעותיה במפעל בסיבוב הראשון מול גורניק זאבז'ה הפולנית. טרם המשחק הראשון בחוץ התרחשה טרגדיה כאשר גאטאנו שיראה, שנשלח על ידי יובנטוס לעקוב אחרי היריבה הפולנית, מצא את מותו בתאונת דרכים. במשחק עצמו, שנערך תשעה ימים לאחר המקרה, גברה יובנטוס על יריבתה 1–0 משער ניצחון של אלכסנדר זאברוב בדקה ה-72. בגומלין הביתי פתחה יובנטוס בסערה. סלבטורה סקילאצ'י כבש כבר לאחר שתי דקות, דניאלה פורטונאטו הכפיל בדקה הרביעית, ג'אנקרלו מארוקי קבע 3–0 כבר בדקה השישית, ובדקה ה-25 השלים סקליאצ'י צמד. דריוש קוסלה רק צימק דקה לפני המחצית, זנון ליסק הוסיף שער נוסף בדקה ה-83 אך בסיום 4–2 ליובנטוס, שעלתה לסיבוב השני עם 5–2 בסיכום שני המפגשים.
בסיבוב השני פגשה יובנטוס את פריז סן-ז'רמן הצרפתית. במשחק הראשון בפארק דה פראנס הכריע רוי בארוש את ההתמודדות לטובת יובנטוס, וקבע 1–0 בדקה ה-65. בגומלין הביתי שוב עלתה יובנטוס ראשונה ליתרון, עם שער של רוברטו גאליה בדקה ה-26. דניאל בראבו איזן ארבע דקות לאחר מכן, אך שער עצמי של ז'אן-פייר בוסה קבע את תוצאת הסיום בדקה ה-83, ניצחון 2–1 ליובנטוס במשחק ו-3–1 בסיכום שני המפגשים.
בשמינית הגמר פגשה יובנטוס את נציגת גרמניה המזרחית, קרל-מרקס-שטאדט. במשחק הראשון בבית נקלעה יובנטוס לפיגור מאוחר בדקה השבעים, משער של לוץ ויינהולד. עם זאת, יובנטוס הצליחה להפוך את התוצאה כאשר סקילאצ'י איזן בדקה ה-82, ופיירלואיג'י קזיראגי השלים את המהפך שש דקות לאחר מכן. במשחק הגומלין השיגה יובנטוס ניצחון שישי מתוך ששת משחקיה בטורניר, כאשר לואיג'י דה אגוסטיני הכריע את המשחק בדקה העשרים. 3–1 ליובנטוס בסיכום המפגשים, בדרך לרבע הגמר.
שלב רבע הגמר הפגיש בין יובנטוס להמבורג, מגרמניה המערבית. במשחק הראשון בחוץ העלה סקילאצ'י את יובנטוס ליתרון בדקה החמישים, ושבע דקות לאחר מכן קבע קזיראגי את תוצאת הסיום, 2–0 ליובנטוס, שהותיר אותה עם מאזן מושלם במפעל. בגומלין הביתי העלה גאליה את יובנטוס ליתרון בדקה ה-34. יאן פורטוק איזן עבור הגרמנים בדקה ה-72, ושש דקות לאחר מכן השלים אנדריאס מרקל את המהפך. המבורג חסרה שער אחד כדי להדיח את יובנטוס במפתיע, אך לא הצליחה לכבוש עד לסיום. עם 3–2 בסיכום המפגשים, הבטיחה יובנטוס את מקומה בסיבוב הבא.
פיורנטינה
בדומה ליובנטוס, גם פיורנטינה פגשה יריבה מגרמניה המערבית בחצי הגמר. היא הוגרלה לשחק מול ורדר ברמן, ובמשחק הראשון בחוץ אף עלתה ליתרון מאוחר בדקה ה-78 משער של נאפי, אך שער עצמי של מרקו לנדוצ'י בדקה האחרונה קבע שוויון 1–1. משחק הגומלין בפרוג'ה נערך באווירה מאיימת. קהל אוהדיה של פיורנטינה זרק רימוני עשן וזיקוקים לתחומי המגרש, פרץ פעמיים לכר הדשא כדי להתעמת עם שוער האורחת, ואף זרק חפצים שפגעו בו. פיורנטינה השיגה שוויון 0–0 שהספיק לה כדי להעפיל לגמר לראשונה בתולדותיה, אך מגרשה הביתי נפסל למשחק בשלב הגמר בעקבות האירועים.
המשחק הראשון
יובנטוס, תחת המאמן ושוער העבר דינו זוף, התייצבה למשחק הרשמי האחרון בסטאדיו קומונאלה, בטרם עברה לסטאדיו דלה אלפי, עד לשנת 2006. את עונת 1989/1990 בסרייה א' סיימה יובנטוס במקום הרביעי ושוב לא הצליחה להתמודד על האליפות, אך הצליחה לזכות בקופה איטליה באותה העונה, עם ניצחון בגמר כפול על מילאן. הייתה זו עונת הפרישה של סרג'יו בריו הקפטן, שפתח בהרכב למשחק. כמו כן הציגה יובנטוס חוליית קישור מגוונת וחזקה שכללה בין היתר את סרגיי אלייניקוב, ג'אנקרלו מארוקי ורוברטו גאליה, ובחוד פתחה עם צמד החלוצים סלבטורה סקילאצ'י ופיירלואיג'י קזיראגי.
בטיק
כדי להכין קווי שעווה צרים משתמשים בצ'הנטינג - כוס מתכת קטנה עם זרבובית זעירה, ממנה נוזלת השעווה. שיטות אחרות למריחת השעווה על הבד כוללות שפיכת שעווה נוזלית, צביעת השעווה על הבד בעזרת מברשת, ו"החתמה" על ידי הטבעת השעווה על פיסת עץ שנחרטה לצורה הרצויה והצמדת הפיסה המרוחה בשעווה אל הבד.
גמר גביע אופ"א 1990
המשחק הראשון
לאחר השער התעורר זעם רב ביציעי האורחת, שגרר התערבות משטרתית. על הדשא, המשחק הפך אגרסיבי יותר, שחקני פיורנטינה התקשו להניע את הכדור ולצאת להתקפות, ומנגד ניצלה יובנטוס את המצב כדי להכריע את המשחק. לאחר התקפה שהחלה בכדור חופשי והמשיכה בשתי קרנות רצופות, בעט לואיג'י דה אגוסטיני ממרחק, כדור לא חזק במיוחד שקפץ לפני השוער לנדוצ'י, הטעה אותו וחמק בין ידיו אל הרשת, 3–1 ליובנטוס. התוצאה נשמרה עד לסיום, ויובנטוס השיגה מקדמה משמעותית לפני הגומלין.
Intel Atom
בדצמבר 2012, השיקה אינטל סדרת מעבדי אטום תחת השם Centerton, המעוצבת במיוחד לשימוש בשרתים.
טיפוס, גלישה וחילוץ
טיפוס, גלישה וחילוץ (בראשי תיבות: טג"ח, שמתפרשים גם כטיפוס וגלישת חבלים) הוא פעילות צבאית שלוחמיה מתמחים בהגעה ליעד מהתווך העילי באמצעות טיפוס, פאסט-רופינג, השתלשלות ממסוקים, גלישת מצוקים וסנפלינג. כינוי סלנג נפוץ בישראל ללוחמי טג"ח הוא "קופים", שניתן ללוחמים בשל התמחותם בטיפוס (כמו הקופים בטבע), והוא זה שנמצא בשימוש בקרב כלל כוחות הביטחון, הלוחמים עצמם והציבור הרחב.
היכל הספר
חזון אדריכלי
המבנה מורכב ממסדרון תת-קרקעי המוביל לאולם המצוי מתחת לכיפה. שני-שלישים של האולם בנויים מתחת לפני השטח, וכיפתו משתקפת בברכת המים המקיפה אותו. הכניסה להיכל הספר נמוכה ממפלס המוזיאון. בין הכניסה לאולם המרכזי מבנה דמוי מערה בו מוצגים כלים המתארים את חיי קהילת האיסיים במדבר.
חלקי המבנה
קיר הבזלת:מסמל את הגלות ואת הנטל שרבץ על עם ישראל במשך 2000 שנה. צבעו מנוגד ללובן הכיפה, צבע המסמל את התחדשות העם בארצו.
גנשובקה
מרד ורשה
רבים מהאסירים היהודים הצטרפו לשורות המורדים, ורובם נהרגו בתשעת השבועות הבאים של הלחימה, וכך גם רוב משחרריהם (גדוד "זוסקה" איבד 70% מחבריו במרד).
מוטקה בלום
ביוגרפיה
ב-1958 שב לישראל והקים סטודיו במרתף בית טליתא קומי בירושלים. ב-1964 יצא למסע תערוכות ברחבי אירופה, וב-1965 המשיך לארצות הברית שם הציג ולמד עד 1967. לאחר שובו לירושלים, פתח ב-1969 סטודיו במתחם סדנאות האמנים של חוצות היוצר, שם הוא ממוקם עד היום. ב-1981 יצא שוב לצפון אמריקה לאחר שקיבל מלגה למסע לימודים בין מוזיאונים ברחבי ארצות הברית וקנדה.
נשוי לשושנה, ואב לבת ולבן. מתגורר בשכונת רחביה בירושלים.
ברתולומאו בון
ברתולומאו בון (באיטלקית: Bartolomeo Bon; נכתב לעיתים גם כ-Bartolomeo Buon; סביבות 1407 – סביבות 1464) היה פסל ואדריכל איטלקי שפעל בוונציה, היה מייסד של אסכולה ונציאנית מיוחדת של אדריכלות רנסאנסית. יש הרואים בו את הדמות המרכזית של הפיסול והאדריכלות בעיר באמצע המאה ה-15.
קידושין
קידושין או אירוסין (בכתיב המקראי: ארושין) הם שלב הלכתי במיסוד הקשר בין איש לאישה לפי היהדות. מהות הקידושין היא מעשה שבאמצעותו מקדש האיש את האישה ומייחד אותה לו. לאחר הקידושין, האישה נחשבת לאשת איש ואינה יכולה להינשא לאחר, אף על פי שבני הזוג אינם מותרים זה לזה כזוג נשוי. השלב הבא, שהוא כניסת האישה לרשות בעלה, נקרא "נישואים".
קידושי כסף
נפסק להלכה שכמקדשים בשווה פרוטה צריך שהמחיר יוקץ, דהיינו שידעו את שוויו קודם לקידושין. אולם דין זה אינו נוהג ברוב החפצים בהם לכל אדם יש אומדן פשוט בשוויו אלא דווקא באבנים יקרות בהם לרוב בני האדם אין אומדן של מחירם.
לדעת בית שמאי (שלא נפסקו להלכה) המינימום ההכרחי לקידושין הוא דינר ולא פרוטה. לטעמם של בית שמאי קיימים כמה הסברים:
קידושי שטר
בכתיבת השטר צריך שיהא לשמה, כלומר לשם קידושין של האישה הזו ישנה מחלוקת אמוראים בשאלה האם צריך לכתוב את השטר מדעתה של האישה. להלכה נפסק שצריך לכתוב את השטר לדעתה של האישה
נוסח הברכה
בתלמוד שם מובאות שתי דעות על סיום הברכה, דעה אחת כוללת את החתימה: "בָּרוּךְ אַתָּה ה' מְקַדֵּשׁ יִשְׂרָאֵל", ודעה אחרת שמסיימים את הברכה ללא חתימה. בהלכה, הברכה מובאת עם החתימה, והנוסח המקובל היום מוסיף "עַל יְדֵי חֻפָּה וְקִדּוּשִׁין".
נו ויי חוסה
לוויס ולנזואלה ג'וניור (באנגלית: Levis Valenzuela Jr.; נולד ב-30 במאי 1988) הוא מתאבק דומיניקני. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה נו ויי חוסה.
הפרעה סכיזופרניפורמית
הפרעה סכיזופרניפורמית (באנגלית- Schizophreniform disorder) המוכרת גם בשם הפרעה פסיכוטית חריפה דמוית סכיזופרניה (Acute Schizophrenia like Psychotic Disorder) היא הפרעה נפשית המאובחנת כאשר קיימים סימפטומים של סכיזופרניה למשך תקופה משמעותית של חודש, אולם ההפרעה עצמה אינה אורכת מעל שישה חודשים לצורך אבחנה של סכיזופרניה (המחייבת כי משך ההפרעה יהיה לפחות שישה חודשים). הסימפטומים, הן של הפרעה סכיזופרניפורמית והן של סכיזופרניה, כוללים קיום מחשבות שווא (דלוזיות), הלוצינציות, דיבור לא מאורגן, התנהגות לא מאורגנת או קטטונית וסימפטומים שליליים של התנהגות. הסימפטומים מתפתחים במשך כשבועיים ונותרים יציבים עד חודש מתחילתם. מהלך ההפרעה אינו סוער.
מאפיינים אבחוניים נוספים
פרוגנוזה לא טובה: ניתנת כשלא מתקיימים התנאים הללו
אבחנה מבדלת
הפרעה פסיכוטית קצרה: נבדלת גם היא בעיקר במשך קיום הסימפטומים הפעילים.
וודי גאת'רי
ניו יורק
הכוראוגרפית סופי מאסלו פיתחה מופע בשם "פולקסיי" ("Folksay"), כתערובת משוכללת של מחול מודרני ובלט אשר שילב שירים של גאת'רי עם פואמה ארוכה של קרל סנדברג מ-1936 בשם "העם, כן" ("The People, Yes"). הצגת הבכורה עלתה במרץ 1942 בתיאטרון האולפן של האמפרי-וידמן בניו יורק. גאת'רי ניגן מוזיקה חיה בבכורה, בה השתתפו מאסלו ולהקת המחול שלה. כשנתיים וחצי לאחר מכן הביאה מאסלו את "פולקסיי" לשידורים הראשונים של הטלוויזיה. תחת בימויו של ליאו הורוביץ, ביצעה אותה להקה את המופע בשידור חי מול מצלמות הטלוויזיה של CBS. השידור בן ה-30 דקות שודר ב-WCBW, תחנת הטלוויזיה החלוצית של CBS בניו יורק (כיום WCBS-TV) ב-24 בנובמבר 1944. גאת'רי ועמיתו זמר הפולק טוני קרייבר ניגנו בגיטרה, שרו שירים, וקראו מהפואמה של סנדברג. התוכנית קיבלה ביקורות חיוביות, והופיעה פעם נוספת ב-WCBW בתחילת 1945.
מלחמת העולם השנייה
גאת'רי האמין כי הופעותיו ברחבי ארצות הברית, עם הפואמות והשירים האנטי-פשיסטיים שלו, הם השימוש הטוב ביותר בכישוריו; הוא ניסה לשכנע את הצבא האמריקאי לקבל אותו כאומן ב-USO ("United Service Organizations"), ארגון שסיפק שירותי מורל ובידור לחיילים, במקום לגייס אותו כחייל. אולם משניסיונותיו כשלו, לחצו עליו חבריו סיסקו יוסטון וג'ון לונגי להצטרף אליהם ולהתגייס לצי הסוחר האמריקאי. גאת'רי שמע בעצתם והתגייס לצי הסוחר ביוני 1943. בתפקיד זה ליווה שיירות ימיות על סיפונן של שלוש אוניות סוחר שונות, בעיקר במסגרת המערכה באוקיינוס האטלנטי. הוא שירת כמגיש אוכל, מנקה שולחנות ושוטף כלים, ולעיתים קרובות שר לחברי הצוות כדי לעודד את רוחם במהלך המסעות הטרנס-אטלנטיים. אונייתו הראשונה עלתה על מוקש בים התיכון, שהביא למותו של אדם אחד על הסיפון, אולם האונייה הצליחה לעשות את דרכה לביזרטה שבתוניסיה בכוחות עצמה. אונייתו האחרונה הובילה חיילים מארצות הברית לאירופה עבור הפלישה לנורמנדי. גאת'רי היה על סיפונה כאשר האונייה נפגעה מטורפדו שנורה עליה מצוללת גרמנית ליד חוף יוטה ב-5 ביולי 1944. הפגיעה הובילה לפציעתם של שנים עשר חברי צוות. גאת'רי לא נפגע והאונייה המשיכה לצוף עד שנגררה לתיקון בניוקאסל שבאנגליה, לפני ששבה לארצות הברית. גאת'רי היה תומך פעיל של האיגוד הימי הלאומי, האיגוד המרכזי של המלחים האמריקאים בזמן המלחמה. גאת'רי כתב שירים על החוויות שלו בצי הסוחר, אך מעולם לא היה מרוצה מהתוצאות. חברו ג'ון לונגי כתב על כך מאוחר יותר בספרו "וודי, סיסקו ואני", שמתאר את התקופה הזו שלו ושל גאת'רי בצי הסוחר. ב-1945 קשריו של גאת'רי עם הקומוניזם הפכו אותו ללא כשיר לשירות נוסף בצי הסוחר, והוא גויס לצבא האמריקאי.
שדרת מרמייד
השנים בהן חי בשדרת מרמייד היו מהפוריות ביותר שלו כמחבר. כתביו הנרחבים מהתקופה הועברו לארכיון, ושומרו על ידי אשתו מרג'ורי, ומאוחר יותר טופלו בעיקר על ידי בתו נורה. כמה מכתבי היד מכילים קשקושים של ארלו הצעיר ושל צאצאיו האחרים של גאת'רי. בתקופה זו למד רמבלינג ג'ק אליוט בהרחבה מגאת'רי, תוך ביקורים בביתו וצפייה בתהליכי היצירה שלו. אליוט, כמו בוב דילן לאחר מכן, העריץ את גאת'רי וקיבל השראה מסגנון הביצוע והרפטואר שלו.
השפעתו והכרה לאחר המוות
ב-1987 נבחר שירו "Roll on Columbia" לשיר הפולק הרשמי של מדינת וושינגטון, וב-2001 נבחר שירו "גבעות אוקלהומה" ("Oklahoma Hills") לשיר הפולק הרשמי של אוקלהומה.
ב-26 ביוני 1998, כחלק מסדרת "האגדות של המוזיקה האמריקאית", הוציא שירות הדואר האמריקאי 45 מיליון בולים בשווי 32 סנט לכבודם של אגדות הפולק לדבלי, גאת'רי, סוני טרי וג'וש וייט.
ב-10 ביולי 2012 הוציא ה"סמית'סוניאן-פולקוייז" את "Woody at 100: The Woody Guthrie Centennial Collection", אוסף שכלל ספר בן 150 עמודים, לצד שלושה תקליטורים המכילים 57 שירים של גאת'רי. האוסף הכיל גם 21 הופעות שלא פורסמו ושישה שירים מקוריים שלא שוחררו מעולם, כולל הקלטותיו הראשונות הידועות מ-1937, שהתגלו רק לאחרונה. האוסף זכה לשתי מועמדויות בפרסי גראמי.
דודו צור
ביוגרפיה
באותה השנה התגייס לחטיבת הצנחנים, עבר מסלול הכשרה כלוחם וקורס קציני חי"ר. ב-1972 עבר לחיל המודיעין, וביצע מספר תפקידי שדה בגזרת רמת הגולן ולאחר מכן עבר למחלקת המודיעין של פיקוד הצפון. במלחמת יום הכיפורים היה עוזר קצין מודיעין חטיבתי בגזרת רמת הגולן ובסיני, ובמבצע שלום הגליל היה עוזר קצין מודיעין אוגדתי של אוגדה 36 בציר החוף ובגזרה המזרחית. בשנת 1985 מונה לתפקיד קמ"ן אוגדה 36. לאחר מכן השלים תואר ראשון בלימודי המזה"ת ומילא תפקיד רע"ן בזירה הסורית באמ"ן מחקר. בשנת 1990 הועלה לדרגת אלוף-משנה ומונה לתפקיד קצין המודיעין של פיקוד הדרום. ב-1993 מונה לסגן ראש חטיבת המחקר.
כסמוזאורוס
מאפיינים
הכסמוזאורוס היה דינוזאור הולך על ארבע. הוא מפורסם בעיקר בזכות מבנה הגולגולת שלו, שהייתה מצוידת בקרניים ובעטרה גרמית, ארוכה ורחבה, דמוית מניפה, בעלת "חלונות" רחבים - שני חורים גדולים במרכז העטרת המופרדים בקורת עצם דקה דמוית T והיו מכוסים בעור מעוטר בדוגמאות צבעוניות, ששימשה בעצם ליצירת רושם במפגני ראווה. הכסמוזאור היה קטן יותר מהטריצרטופס וקרניו הרבה פחות גדולות וחזקות. הוא שקל כ-3.6 טונות. אורכו היה כ-.
הכסמוזאורוס היה חי בעדרים גדולים בצפון אמריקה בתקופת הקרטיקון עליון, לפני 75-71 מיליון שנה. הוא נתגלה באלברטה, קנדה ובטקסס, ארצות הברית.
מרד כלא שש
מרד כלא שש הוא הכינוי הנפוץ למרד בבסיס הכליאה הצבאי 396 הנמצא ליד עתלית, שהחל ב-9 באוגוסט 1997.
הרקע לאירועי המרד
במהלך החודשים שקדמו למרד, נוצרה קבוצה של כלואים המוגדרים "אסירים קשים" בכלא הצבאי, שמצאו עניין משותף יחדיו והרגשת "רדיפה" מצד סגל הכליאה. אלו ביחד, מתחת לאפם של השוטרים הצבאיים רקמו את תוכנית ההשתלטות על הפלוגה, עד אשר זאת יצאה לפועל. לדבריו של מנהיג המרד גדעון מרטין, החבורה היוותה "קבינט ביטחוני" במהלך המרד - כזאת שגם מדברת בשם דעת כלל הכלואים.
יומן האירועים
ביחד, ובעזרת אסירים נוספים השתלטו במהלך מתוכנן ומוקפד על חדר האוכל שבפלוגה, תוך שימוש באלימות כלפי מספר מפקדים, לכדו וכפתו יחדיו באזיקים את כל הסגל הנוכח, ואף 'משכו' בהדרגה חברי סגל נוספים מהפלוגה אל תוך חדר האוכל מבלי שאלו יודעים דבר על המתרחש. בערך כשעה לקחה ההשתלטות על הפלוגה. לאחר אזיקת הסגל בחדר האוכל, חסימת שער הכניסה לפלוגה בעזרת מיטות, כיסאות, ומזרנים, ופריצה לארון הכוננות (שהכיל גז מדמיע, אלות ברזל וגרזנים, מיגון, וכלי עבודה). לאחר מכן השתלטו על אגף הבודדים, ושחררו את חבריהם מן תאי הבידוד. כחלק מיחס הכוחות החדש שנוצר - החבושים הפגינו וונדליזם רב, הרסו את משרדי הסגל, קירות בפלוגה רוססו בגרפיטי, מוזיקת טראנס הושמעה ברחבת הפלוגה דרך רדיו-טייפ שמצאו המורדים.
בבוקר יום ראשון הגיעו בכירי הפרקליטות הצבאית וכן הקמצ"ר על מנת לחתום על הסכם פיקטיבי שמקבל את כל תנאי המורדים. ההסכם נחתם וכפי שנקבע, המורדים מילאו את חלקם ושחררו את כל בני הערובה, פתחו את שערי הפלוגה, ומנהיגי המרד נכנסו עצמאית אל אגף הבודדים. על גגות הפלוגה עמדו כוחות הימ"מ ואיימו בנשקם על הכלואים להיכנס אל התאים עד להודעה חדשה. ובכך למעשה קיבלו השוטרים הצבאיים את השליטה מחדש בפלוגה.
אי כיבוד ההסכם מצד הרשויות
אירועי מרד האסירים היוו השראה לעלילת הסרט "הבודדים" משנת 2009 אותו ביים רנן שור.
סילביה פנקהרסט
פעילות קומוניסטית
WSF המשיכה לנטות שמאלה במפה הפוליטית, ואימצה לזמן קצר את השם "המפלגה הקומוניסטית (החלק הבריטי של האינטרנציונל השלישי)", שלא היה חלק מהמפלגה הקומוניסטית של בריטניה (CPGB) שהוקמה באותו זמן והייתה שונה ממנה בהתנגדותה לפרלמנטריזם. "דרדנוט הפועלים" פרסם את "החוקה לסובייטים בריטים" שחיברה פנקהרסט בתיאום עם אספת הבכורה של המפלגה. במאמר היא כתבה על התפקיד הפוטנציאלי של "סובייטים ביתיים", שמטרתם להבטיח ייצוג לנשים ובמיוחד אמהות בניהול החברה באמצעות התמקדות על המרחב הביתי ובנייתו.
פאטריסטיקה
פאטריסטיקה או פאטרולוגיה (Patristics או Patrology; מלטינית: pater, אבא) הוא תחום מחקר העוסק בחקר כתביהם של הסופרים הנוצריים הקדומים הקרויים "אבות הכנסייה". הפאטריסטיקה עוסקת בתקופה שלאחר שנים-עשר השליחים במאה הראשונה לספירה, כלומר התקופה שלאחר כתיבת הבשורות, ובערך עד תקופת ועידת כלקדון ב-451. יש המאחרים עד לוועידת ניקיאה השנייה ב-787, האחרונה משבע הוועידות האקומניות הראשונות.
עלי אכבר סאלחי
ביוגרפיה
ב-20 ביולי 2004 מונה עלי אכבר סאלחי כיועץ מדעי לשר החוץ האיראני, מנוצ'הר מותכי. ב-16 ביולי 2009 נתמנה לראש הארגון לאנרגיה אטומית של איראן, כשהוא מחליף בתפקידו זה את גולאם רזא אגאזאדה. בדצמבר 2010 פיטר נשיא איראן אחמדינז'אד את שר החוץ מותכי, ומינה במקומו את סאלחי כשר החוץ בפועל. ב-30 בינואר 2011 אישר הפרלמנט האיראני את מינויו לשר החוץ של איראן.
יהדות זימבבואה
יהדות זימבבואה (לשעבר רודזיה הדרומית, רודזיה) היא קהילה יהודית ותיקה שבשיאה מנתה כ-7,000 יהודים. כיום נאמד מספר היהודים במדינה בכ-300 איש, והקהילה המאורגנת הגדולה מונה כשלושים יהודים אירופאים מבוגרים.
במהלך המאה ה-19 היגרו יהודים אירופאים אל רודזיה ולאחר מכן שבו ממנה, הגירה זו הביאה ליצירתה של קהילת היהודים האירופאית בימינו בזימבבואה, קהילה שרוב ככל חבריה בני גילאים מבוגרים.
המצב היום
המוסד המרכזי של הקהילה בהארארה הוא בית אבות, אשר בו מתגוררים כ-30 יהודים. בימי חול בית האבות הוא גם בית הכנסת ומתקיימים בו תפילות שלוש פעמים ביום עם רב המקום. בשבת מתקיימת התפילה בבניין הקהילה.
גלנליווט
ייצור
בשנת 1853, פותחה שיטת הזיקוק הרציף, והוכנסה לשימוש במזקקה.
אביגדור קהלני
תפקידים ציבוריים וייצוגיים
בשנת 2019 הודיע קהלני על תמיכתו במפלגת "הימין החדש" לקראת הבחירות לכנסת ה-21.
יצפאן (תוכנית טלוויזיה)
פורמט
בתוכנית הראשונה התארחו דודו טופז ושמואל פלאטו-שרון ובתוכנית האחרונה, שכללה הומאז' של חיקויים של אריאל שרון וראיונות איתו, התארחו שלמה ארצי, שלישיית מה קשור וישראל קטורזה. תוכניתו הבאה של יצפאן, "שלום אנד גוד איבנינג", עלתה לשידור בקשת ב-2007.
לוקסאייר
תולדות החברה
בשנת 2003 לוקסאייר הזמינה שני מטוסי בואינג 737-700 כדי להחליף את הצי המזדקן שלה. ראשון המטוסים הגיע ב-18 בפברואר 2004.
כיסן דואה
כיסן דואה או דאון (שם מדעי: Petaurus) הוא סוג של כיסאי ממשפחת הכיסנאיים החי ביערות אוסטרליה וגינאה החדשה.
מאפיינים
כיסן דואה הוא שוכן עצים מתמחה פעיל לילה הדומה לסנאי. בעל כיס בקצה בטנו שבתוכו גדלים צאצאיו. אורכו 12-32 ס"מ ומשקלו 80-710 גרם. ניזונים מחרקים, חולייתנים קטנים אך בעיקר מצוף של עצי אקליפטוס ועצים דומים.
חזקיה די סילוה
ביוגרפיה
במוזיאון ישראל בירושלים ישנו דיוקן אנונימי מאת צייר בן המאה ה-17 המתאר את די סילוה (ציור שמן. השונה מדיוקנו בגיר הנמצא בבית הכנסת הפורטוגזי באמסטרדם).
טירנוזאורים
טירנוזאורים (שם מדעי: Tyrannosauroidea) היא על-משפחה גדולה של דינוזאורים טורפים גדולים שהבולטים מביניהם היו הטירנוזאוריים. דינוזאורים אלה חיו מאמצע היורה עד לסוף הקרטיקון ונכחדו סופית לפני 66 מיליון שנה יחד עם אחרוני הדינוזאורים. הם חיו באמריקה הצפונית, אמריקה הדרומית, אירואסיה וגם באוסטרליה.
ג'ארד טיילור
סמואל ג'ארד טיילור (באנגלית: Samuel Jared Taylor; נולד ב-15 בספטמבר 1951) הוא סנגור של עליונות לבנה אמריקאי ועורך של American Renaissance, מגזין מקוון הדוגל בדעות כאלה, אשר נוסד על ידי טיילור ב-1990.
טיילור ורבים מהארגונים הקשורים אליו מואשמים בקידום אידאולוגיות גזעניות על ידי ארגוני זכויות אזרח, תקשורת ואנשי אקדמיה החוקרים גזענות בארצות הברית.
קריירה
בשנות השלושים המוקדמות לחייו, טיילור שינה את נקודת המבט הליברלית והקוסמופוליטית הנפוצה בסביבת העבודה שלו, שהיה שותף לה עד אז. הוא השתכנע עמוקות שבני האדם הם שבטיים באופיים וברגשותיהם, ושהם שונים בכישרון, בטמפרמנט וביכולת. באמצע שנות ה-80, הוא התעניין בתחומים המתפתחים של ביולוגיה אבולוציונית ופסיכולוגיה אבולוציונית, במיוחד בעבודות השנויות במחלוקת של ריצ'רד לין, פיליפ רשטון והלמות' ניבורג, והגיע למסקנה שהבדלים בין בני אדם הם ברובם ממקור גנטי, ולכן כמעט בלתי ניתנים לשינוי. כל הניסים החברתיים של יפן, אמר טיילור ב-1991 תחת שם העט סטיבן האוול, היו בחלקם תוצאה של ההומוגניות הגזעית והתרבותית של יפן.
גזע
טיילור מאמין שהחברה האמריקנית הרב-גזעית "נדונה לכישלון", וכי קבוצות לא-לבנות לא צריכות להוות חלק משמעותי מהאוכלוסייה האמריקאית, במיוחד היספנים, אפריקאים, אפרו-קריבים תושבי המזרח התיכון, ואפילו צפון-אסייתים, אותם הוא מעריך מאוד. לפיכך הוא תומך במדיניות הגירה שתעדיף מהגרים לבנים על פני קבוצות אחרות. טיילור אמר: "לבנים ראויים למולדת", וכשנשאל על מדיניות ההגירה בארצות הברית שהתקבלה ב-1965, במסגרת חוק הארט-סלר, אמר כי "הלבנים עושים טעות איומה כשהם מפעילים כוחות שיפחיתו אותם למיעוט".
ביקורת
ב-18 בדצמבר 2017, החשבון שלו, כמו גם החשבון של American Renaissance,הושעה על ידי טוויטר, לאחר שטוויטר אימצה כללים חדשים האוסרים על חשבונות הקשורים לקידום אלימות. בפברואר 2018, טיילור הגיש תביעה נגד טוויטר בטענה שההשעיה מפרה את זכותו לחופש הביטוי. התביעה של טיילור נדחתה, ובית משפט לערעורים אישר את הדחייה, והסכים ששירותים מקוונים יכולים לשלוט במה שמתפרסם באתרים שלהם.
מרגוט קלאוזנר
ביוגרפיה
קלאוזנר נולדה כבתם השלישית של דורה ויוליוס קלאוזנר במשפחה יהודית עשירה בברלין. הוריה הקימו את רשת חנויות הנעליים "לייזר" (Leiser) ונמנו על בעליה. בצעירותה הייתה פעילה בחוג ידידי הבימה בברלין. ב-1926 נישאה ליעקב רוזנר בברלין. בני הזוג בילו את ירח הדבש שלהם (במשך כחצי שנה) בארץ ישראל ובסופו שבו לברלין. דרך "ידיד מישראל", יהושע ברנדשטטר, שהגיע מארץ ישראל לביקור, הכירה את תיאטרון הבימה, שהגיע גם הוא להופעות בברלין באוקטובר 1926. ב-1928 העלתה קלאוזנר ארצה את תיאטרון הבימה ועלתה בעצמה בשנת 1932 לארץ ישראל. בין קלאוזנר לברנדשטטר התפתח רומן ובעקבותיו התגרשה מרוזנר. בשנים 1932 עד 1936 שימשה עם ברנדשטטר כמנהלת האדמיניסטרטיבית של התיאטרון.
הסרט התיעודי "סיפור המתחיל בתמונה" שיצרו מולי לנדסמן, נכדתה של קלאוזנר, ובן זוגה, מתאר את סיפור חייה של קלאוזנר. הסרט הוקרן בערוץ 1 בנובמבר 2013.
אנדרטת חטיבה 179
החטיבה במלחמת יום הכיפורים
במלחמת יום הכיפורים הייתה חטיבה 179 חטיבת שריון במילואים, בפיקודו של רן שריג, כחלק מאוגדה 210 בפיקודו של דן לנר. החטיבה הייתה חטיבת הגיוס המהיר של פיקוד הצפון והייתה מצוידת בטנקי שוט קל. החטיבה כללה 3 גדודי טנקים: גדוד 96 בפיקוד ישראל לוין, גדוד 266 בפיקוד עוזי מור, וגדוד 278 בפיקוד יוסי עמיר.
חטיבה 179 נקראה לגיוס כבר בבוקר יום הכיפורים, טרם פרוץ המלחמה, אך בהגיעה למחנה פילון, גילתה כי מרבית הטנקים שלה נלקחו על ידי חטיבה 7 הסדירה, ששניים מגדודיה הועלו מסיני לרמת הגולן בבהילות בערב יום כיפור, והצטיידו בטנקים של גדוד 96 וגדוד 278.
פיברובלסט
פיברובלסט (Fibroblast), או תא סיב, הוא תא ברקמת החיבור המייצר ומפריש החוצה את אבני הבניין היוצרות את המטריצה החוץ-תאית של הרקמה. אבני בניין אלה כוללות הן את הרכיבים הסיביים, שעמם נמנים בעיקר הקולגן והאלסטין, והן את הרכיבים הבלתי סיביים הבונים את חומר היסוד, לדוגמה פרוטאוגליקנים וגליקופרוטאינים. הפיברובלסטים הם התאים השכיחים ביותר ברקמת החיבור.
דאגלס קופלנד
דאגלס קופלנד (באנגלית: Douglas Coupland, נולד ב-20 בדצמבר 1961) הוא סופר ועיתונאי קנדי, הידוע בעיקר כמי שטבע את המונח "דור ה-X".
סנטיאגו דה קומפוסטלה
מרכז עלייה לרגל
אחרי ירושלים ורומא השתייכה סנטיאגו לאתרי העלייה לרגל החשובים ביותר בנצרות של ימי הביניים. לפי המסורת, שהעדות המוקדמת ביותר לקיומה היא מהמאה ה-12, שרידיו של יעקב הקדוש נמצאו בשנת 835 בידי ההגמון תאודומיר, בצפון-מערב אסטוריאס. תאודומיר הונחה בידי כוכב למקומה הנוכחי של הקתדרלה.
אמילי רטקאוסקי
ביוגרפיה
רטקאוסקי נולדה בווסטמינסטר, לונדון, אנגליה שבממלכה המאוחדת כבת יחידה להוריה, קתלין אן בלג'לי וג'ון דייוויד "ג'יי.די" רטקאוסקי. הוריה נפגשו כאשר שניהם עבדו באותו בית ספר תיכון בסן דייגו, קליפורניה, אביה הוא מורה לאמנות ואמהּ היא מורה לאנגלית. בזמן לידם בתם, הוריה היו לא נשואים. היא מתארת את אמהּ כ"פמיניסטית ואינטלקטואלית". המשפחה התגוררה בבלומסברי בלונדון לפני שהתיישבו בסן דייגו, קליפורניה כאשר רטקאוסקי הייתה בת חמש. נכון ל-2011 אמהּ מלמדת באקדמיה היהודית בסן דייגו.
דוגמנות
רטאקובסקי החלה לדגמן בשנת 2004 ופרצה לתודעה הציבורית בווידאו קליפ לשיר "Blurred Lines" של רובין ת'יק שזכה לתואר שיר השנה של 2013 במדינות רבות. בקליפ הלא-מצונזר הופיעה בעיקר כשלגופה רק חוטיני ביחד עם שתי דוגמניות אחרות באותה תלבושת, ובכך הפכה לסמל מין. רטקאוסקי הופיעה גם בווידאו קליפים אחרים, בהפקות אופנה שונות, וכיכבה על שערי מגזינים נודעים ברחבי העולם.
נבחרה להופיע במהדורת 2014 של גיליון בגדי הים של ספורטס אילוסטרייטד.
משחק
בשנים 2009–2010 שיחקה בקומדיית המצבים "iCarly" של ניקלודיאון, בתפקיד משני.
טורסהאבן
1800 עד ימינו
ב־1927 הוקם הנמל החדש של העיר, שאפשר לכמות גדולה יותר של ספינות לעגון באי, כמו גם לספינות גדולות יותר.
ספורט
כמו כן בעיר נמצאים שני אצטדיונים מהגדולים באי, טורסוולור, מגרשה הביתי של נבחרת איי פארו בכדורגל, ואצטדיון גונדאדאלור, מגרשן הביתי של הבנר בולטפלאג ו־B36 טורסהאבן.
יעה אופני
תיאור
הכף נשלטת בידי 3–4 זרועות הידראוליות, 2 זרועות מעלות את הכף למעלה ולמטה ו-1–2 זרועות שולטות בזווית שלה. ברוב היעים האופניים הבינוניים והגדולים, מותקן המנוע בירכתי הכלי, ואילו הכף וזוג הגלגלים הקדמיים מותקנים על ציר מסתובב הנמצא בחזית בכלי. ארכיטקטורה זו מגבירה הן את יכולת העמידה של היעה האופני בעומסים והן את יכולת התמרון של היעה האופני, ומקנה שליטה טובה יותר למפעיל (עקב ראות טובה יותר וחוסר הפרעה מגזי הפליטה).
שימושים צבאיים
גם חיל ההנדסה הישראלי משתמש ביעה אופני כחלק מכלי הצמ"ה שלו. היעים באים במספר דגמים, בעיקר דורות שונים של דגם קטרפילר 966 (דגם יעה אופני גדול למדי) ודגם CAT 988 הענק. היעים של חיל ההנדסה מדוגמים בחליפת מיגון שמגינה על המפעיל והמערכות המכניות. היעים משמשים לעבודות בניה, חפירה והקמת ביצורים. בפרט, היעים משמשים לפירוק והקמה של מחסומי דרכים על ידי שפיכת ערימות עפר באמצע הכביש ובאמצעות הזזת בטונדות לרוחב הכביש. בשנת 2005 החל צה"ל להשתמש ביעים גם להריסת מבנים כחלק מפעילות מבצעית ומבצעי "סיר לחץ". הסיבה לכך היא ניידותו של היעה, הגבוהה יותר מזו של דחפור D9 משוריין וכן הרצון להימנע מפגיעה בתשתית האזרחית פלסטינית שכן ה-D9 הורס את הכבישים שעליהם הוא עובר בגלל היותו בעל מזקו"ם החורץ את הקרקע. יעה מועדף במבצעים פשוטים כאשר המבנה קטן ופשוט, וכן כאשר לא נשקף איום מצד נשק כבד או ירי מקלעים אל עבר הכוח. במקרים בהם מדובר במבנה גדול או יש סכנה לירי כבד ומטענים, צה"ל מעדיף להשתמש בדחפורי D9 הממוגנים בכבדות או במחפרים ממוגנים.
דובאן ספאטה
נבחרת לאומית
ב-17 במרץ 2017 זומן לראשונה לנבחרת הבוגרת שהתכוננה למשחקי מוקדמות מונדיאל 2018 מול ו. ערך את הופכת הבכורה ב-23 במרץ מול הבוליביאנים, כאשר החליף את מתאוס אוריבה ב-27 הדקות האחרונות. ב-10 באוקטובר 2017 פתח לראשונה בהרכב, במשחק האחרון והקובע במוקדמות מול בלימה. הוא שיחק 73 דקות והיה בין המצטיינים בתיקו 1-1, לפני שהוחלף על ידי וילמר באריוס. התיקו הבטיח לקולומביה את ההעפלה למונדיאל 2018. ב-14 במאי זומן לסגל הרחב של הנבחרת לפני המונדיאל, אבל לבסוף לא עבר את הניפוי הסופי ולא נסע לגביע העולם ברוסיה. ב-30 במאי 2019 נכלל בסגל הסופי של המאמן קרלוס קיירוש לקופה אמריקה 2019. את שער הבכורה כבש ב-9 ביוני במשחק ידידות בלימה מול, משחק שקולומביה ניצחה 0–3. ב-15 ביוני נכנס כמחליף במשחק הראשון של קולומביה בקופה אמריקה מול וכבש את השער השני בניצחון 0–2. כבש את שער הניצחון של קולומביה גם במשחק השני מול שנגמר בתוצאה 0–1. הגיע עם הנבחרת עד לרבע הגמר, אך שם הודחו בדו-קרב פנדלים מול.
Q
האות Q (קיו) היא האות השבע-עשרה באלפבית הלטיני. האות מייצגת, מבחינה פונולוגית, עיצור ענבלי, סותם, אטום, כמו האות ק|ק' בשפה העברית, וכמו האות ق בשפה הערבית.
ייצוגים אלטרנטיביים
בקוד מורס האות מיוצגת על ידי קו קו נקודה קו: <tt>- - • -</tt>
מפוצ'ה
בני המפוצ'ה היו חקלאים וארגונם החברתי התבסס על משפחות שהונהגו בידי "לונקו" (lonko), מנהיג שבטי. בזמן מלחמה היו מתאגדים בני המפוצ'ה ליחידות גדולות יותר מהארגון המשפחתי-שבטי של ימי השגרה, ובוחרים להם טוקי (toqui; "נושא גרזן") כמנהיגם הצבאי.
אנדי קול
ראשית הקריירה
קול התחיל את הקריירה שלו במחלקת הנוער של מועדון הכדורגל ארסנל. הוא הצטרף לקבוצת הנוער בשנת 1988, וב-1989 חתם על החוזה המקצועני הראשון שלו במועדון. הוא שיחק פעם אחת בלבד בליגה במדי ארסנל, בגיל 19, כאשר נכנס כמחליף במשחק נגד שפילד יונייטד בליגה הראשונה של הפוטבול ליג בדצמבר 1990. בנוסף, הוא ערך הופעה כמחליף במשחק מגן הצדקה ב-1991 נגד טוטנהאם הוטספר, והותיר רושם רב כאשר שיחק על המגרש.
ניוקאסל יונייטד
לפני פתיחת עונת, מאמן ניוקאסל קווין קיגן הביא את פיטר בירדסלי כשותפו של קול לחוליית ההתקפה בקבוצה, במקומו של דייוויד קיילי. קול הבקיע 34 שערים, שזיכו אותו בתואר מלך שערי הפרמייר ליג, בעונה המחודשת של ניוקאסל בליגה העליונה, וסייע לקבוצתו לסיים במקום השלישי בליגה ולהעפיל להשתתפות בגביע אופ"א. הוא הבקיע 41 שערים בסך הכל בכל המסגרות, ובכך שבר את שיא כיבושי השערים של המועדון, שהיה שייך להויי גלאשר ונקבע כמעט 70 שנים קודם לכן. באותה עונה הוא זכה בתואר הכדורגלן הצעיר של השנה בליגה האנגלית, בגיל 22.
מנצ'סטר יונייטד
בינואר 1995 עבר קול לקבוצת מנצ'סטר יונייטד, תמורת כ-6-7 מיליון לירות שטרלינג, בנוסף לקיית' גילספי שעבר בכיוון ההפוך לניוקאסל. העברה זו הייתה מפתיעה במיוחד, והיוותה את סכום השיא של העברה בכדורגל הבריטי. שיא זה נשבר חמישה חודשים מאוחר יותר על ידי דניס ברגקאמפ.
במהלך החצי האחרון של עונת 1994/95 המשיך קול לשמור על קצב הבקעה דומה, עם 12 שערים ב-18 משחקים בפרמייר ליג עבור מנצ'סטר יונייטד. בין היתר הוא הבקיע חמישה שערים בניצחון 0-9 על איפסוויץ' טאון, הניצחון הגבוה בתולדות הליגה הבכירה באנגליה. אף על פי כן, במחזור האחרון והמכריע של העונה מול וסטהאם יונייטד הוא החמיץ מספר הזדמנויות טובות לכיבוש. קבוצתו השיגה תיקו 1-1 בלבד ולא הצליחה לזכות באליפות הליגה, בה זכתה בלקברן רוברס.
בלקברן רוברס
הגעתו של רוד ואן ניסטלרוי למנצ'סטר יונייטד פגמה פעם נוספת בסיכוייו של קול להשתלב בהרכב הקבוצה, ובדצמבר 2001 הוא הועבר לבלקברן רוברס תמורת 8 מיליון לירות שטרלינג. כחודשיים לאחר הגעתו זכה קול עם בלקבורן בגביע הליגה האנגלית לעונת, תוך שהוא כובש את שער הניצחון במשחק הגמר נגד טוטנהאם הוטספר. בכך השלים קול זכייה בכל הטורנירים המקומיים באנגליה, בנוסף לגביע האירופי, במהלך הקריירה. הוא כבש 13 שערים ב-20 משחקים בכל המסגרות במדי בלקבורן עד לסיום העונה, ובסך הכול כבש 18 שערים בעונה זו.
דרשת השבת
איסור קביעת סעודה בעת הדרשה
בעקבות זאת, נפסקה ההלכה שאסור לקבוע סעודה בזמן דרשת השבת:.
פרדי כהן
ביוגרפיה
בעונת 1955/1956 לא התקיימו משחקי ליגה עקב מבצע קדש, ובמהלך העונה אימן כהן את הפועל פתח תקווה מהליגה השנייה. עם זאת במהלך העונה שוחק מפעל גביע המדינה בפעם הראשונה והפועל חולון העפילה לשלב חצי הגמר. בשלב זה הודחה על ידי הפועל תל אביב אחרי ניצחון 64:57 במשחק הראשון והפסד 46:33 במשחק השני.
ביולי 1956 נופה פרדי כהן מנבחרת ישראל על ידי המאמן האמריקאי אלמר ריפלי, שספג על כך ביקורת נוקבת מהתקשורת.
ייעוץ פסיכולוגי
ייעוץ פסיכולוגי פירושו אבחון, מתן ייעוץ תפקודי-התנהגותי ותמיכה פסיכולוגית בכלל, וטיפול נפשי, על פי ידע וכלים פסיכולוגיים שככלל הם מבוססים מדעית ו\או קונבנציונליים בפסיכולוגיה, כאשר הייעוץ הפסיכולוגי ניתן תמיד על ידי פסיכולוג שהוא המוכשר לתת אותו. ייעוץ פסיכולוגי יכול להיות נוירופסיכולוגי וילמד את הפרט לווסת התנהגויות על סמך מניפולציות מחשבתיות על אזורים מוחיים שונים, כמו בצורה מסוימת של היפנוזה עצמית, אוטוסוגסטיה, וביופידבק, טיפול קוגניטיבי-התנהגותי, כגון הענקת טכניקות קוגניטיביות להתמודדות עם תחושות דכדוך ודיכוי עצמי כמו על ידי שינוי דפוס הייחוסים שהפרט עושה, חיסול תפיסות אוטומטיות-דפרסוגוניות, פירוק סכמות דפרסוגניות ומעכבות. הענקת טכניקות לארגון זמן וכלכלה בדרכים שונות המותאמות למטופל, טיפול בלקויות למידה והענקת טכניקות יעילות להתמודדות עימן, וכן, טיפול פסיכולוגי במחלות פסיכיאטריות שונות, לעיתים כחלק מטיפול תרופתי, כגון הפרעה טורדנית-כפייתית, הפרעה דלוזיונלית (הפרעת הרהורי-שווא), סכיזופרניה, טיפול בגישה מדעית להפרעות אישיות, ביצוע היפנוזה, ועוד. פסיכולוגים לרוב גם מעניקים טיפול פסיכואנליטי, אם כי לא בהכרח בגישה פרוידיאנית, אלא בגישות פסיכודינאמיות מודרניות יותר (כמו זו האדלריאנית), אשר נחלו הצלחה מרובה יותר מהגישות הקלאסיות ושהן הרבה יותר ממוקדות לבעיות ספציפיות, והטיפול בהן אורך פחות זמן (שבועות עד חודשים לעומת שנים בטיפולים הקלאסיים).
ניקולאי ברדיאייב
ביוגרפיה
על אף שהיה מאמין אדוק בנצרות אורתודוקסית, העביר ביקורת חריפה על הדת הממוסדת ועל העומדים בראש הכנסייה וכמעט עמד למשפט בגין פגיעה בדת.
נפטר בביתו בקלמר, אשר בקרבת פריז, במרץ 1948.
תל חנתון
היסטוריה
חשיבותה של העיר החלה לרדת בתקופה הרומית. את שקיעתה של העיר ניתן ליחס לעלייתה של ציפורי כמרכז הגליל, אולם הדבר לא הביא לנטישת המקום על ידי יושביו.
ג'ון אליוט גרדינר
חיים וקריירה
אחרי קבלת תואר מוסמך בהיסטוריה, המשיך גרדינר בלימודי המוזיקה בקינג'ס קולג' לונדון אצל תרסטון דארט ובפריז אצל נדיה בולאנז'ה, שהמוזיקה שלה השפיעה עליו מגיל צעיר מאוד. ב-1968 ייסד את תזמורת מונטוורדי. ששינתה את שמה, עם המעבר מכלי נגינה מודרניים לכלים אותנטיים בשנת 1977, לסולני הבארוק האנגליים.
ישיבת לומז'ה
צוות הרבנים
רבנים נוספים שלימדו בישיבה היו: הרב אברהם אליהו קפלן, הרב שלמה נתן קוטלר, הרב משה גרשון מובשוביץ מסידרא ודוברובנה (אביו של ר' דניאל מובשוביץ), הרב דוד טביל דיינובסקי, הרב אברהם פקר והרב פסח איסר גלצינסקי, כל אלו היו מראשוני הר"מים בישיבה. בהמשך כיהנו בישיבה גם רבי שבתי וורניקובסקי ששימש כר"מ (היה בוגר הישיבה בעצמו) רבי ישראל ליב אגולסקי ששימש כמשגיח יחד עם בנו רבי משה שווארץ, וכשאגולסקי נפטר החליף אותו רבי יצחק פיינטוק. בשלב כלשהו עבר הרב פיינטוק לישיבת מיר והחליף אותו הרב ישראל רבינוביץ. גם הרב אלעזר מנחם מן שך כיהן כר"מ בישיבה בין השנים 1944–1947.